ജുഡീഷ്യല് അന്വേഷണം സ്റ്റേ ചെയ്ത ഹൈക്കോടതി നടപടി പിണറായി സര്ക്കാരിന്റെ മുഖത്തേറ്റ പ്രഹരം: കെ സുരേന്ദ്രന് തിരുവനന്തപുരം: എന്ഫോഴ്സ്മെന്റ് ഉദ്യോഗസ്ഥര്ക്കെതിരായ ജുഡീഷ്യല് അന്വേഷണം സ്റ്റേ ചെയ്ത ഹൈക്കോടതി നടപടി പിണറായി സര്ക്കാരിന്റെ മുഖത്തേറ്റ വലിയ പ്രഹരമാണെന്ന് ബിജെപി സംസ്ഥാന അദ്ധ്യക്ഷന് കെ സുരേന്ദ്രന്. േകാടതി വിധി സര്ക്കാരിന് വലിയ തിരിച്ചടിയാണെന്ന് അദ്ദേഹം പറഞ്ഞു. കോഴിക്കോട് നടത്തിയ വാര്ത്താസമ്മേളനത്തിലായിരുന്നു അദ്ദേഹത്തിന്റെ പ്രതികരണം. അധികാര ദുര്വിനിിയോഗവും അമിതാധികാര പ്രയോഗവുമാണ് പിണറായി വിജയന് നടത്തിയത്. രാജ്യത്ത് കേട്ടുകേള്വിയില്ലാത്ത തരത്തിലാണ് സര്ക്കാര് കേന്ദ്ര ഏജന്സിക്കെതിരെ ജുഡീഷ്യല് അന്വേഷണം പ്രഖ്യാപിച്ചത്. സര്ക്കാരിന്റെ ബാലിശമായ നീക്കത്തിനാണ് കോടതിയില് നിന്നും തിരിച്ചടിയേറ്റത്. ഡോളര് കടത്തിന്റേയും സ്വര്ണ്ണക്കടത്തിന്റെയും സൂത്രധാരന് മുഖ്യമന്ത്രിയായതു കൊണ്ടാണ് ഭരണഘടനാവിരുദ്ധമായ കാര്യം അദ്ദേഹം നടത്തിയതെന്ന് കെ സുരേന്ദ്രന് ആരോപിച്ചു. മടിയില് കനമുളളത് കൊണ്ടാണ് മുഖ്യമന്ത്രി അന്വേഷണത്തെ ഭയക്കുന്നത്. ഭരിക്കുന്ന രാഷ്ട്രീയ പാര്ട്ടിയുടെ ചട്ടുകമാവാതെ അന്വേഷണത്തില് നിന്നും ജുഡീഷ്യല് കമ്മിഷന് സ്വമേധയാ പിന്മാറണം. പിണറായി വിജയനും സര്ക്കാരും പല താത്പര്യങ്ങളും സംരക്ഷിക്കാനുണ്ടെന്ന് അദ്ദേഹം തിരിച്ചറിയണം. ഡോളര്ക്കടത്ത് കേസിലെ പ്രതി അന്വേഷണ ഉദ്യോഗസ്ഥര്ക്ക് നല്കിയ മൊഴി ഞെട്ടിക്കുന്നതാണ്. വിദേശ യാത്രയ്ക്കിടെ മുഖ്യമന്ത്രി ഡോളര് കടത്തിയെന്ന മൊഴി ഗൗരവതരമാണ്. ഇതിന് തടയിടാനാണ് മുഖ്യമന്ത്രി കേന്ദ്ര ഏജന്സികള്ക്കെതിരെ ഒരു മുഴം മുമ്ബേ എറിഞ്ഞത്. ഇതാണ് ഹൈക്കോടതി തടഞ്ഞിരിക്കുന്നതെന്ന് അദ്ദേഹം വിശദമാക്കി. തിരുവനന്തപുരം അന്താരാഷ്ട്ര സ്വര്ണ്ണക്കടത്തുകാരും കരിപ്പൂര് സ്വര്ണ്ണക്കടത്തുകാരുമായി ബന്ധമുണ്ട്. രണ്ട് സംഘത്തിനും സിപിഎമ്മിന്റെ ഉന്നത നേതാക്കാളുമായി അടുത്ത ബന്ധമാണുള്ളത്. പാക്കിസ്ഥാന് നിയന്ത്രിക്കുന്ന സമാന്തര ടെലിഫോണ് എക്സേഞ്ചുകളാണ് ഇവര് ഉപയോഗിക്കുന്നതെന്നും അദ്ദേഹം ചൂണ്ടിക്കാട്ടി. മുസ്ലിംലീഗിന്റെ അഴിമതി ഇപ്പോള് പുറത്തുവന്ന കാര്യങ്ങളില് മാത്രം ഒതുങ്ങില്ല. പാലാരിവട്ടം പാലത്തിന്റെ അഴിമതി പണമായ 10 കോടി ചന്ദ്രിക പത്രം വഴി വെളുപ്പിച്ച കേസാണ് ഇപ്പോള് പുറത്ത് വന്നത്. മലപ്പുറത്തെ സിപിഎം നേതാവ് ചെയര്മാനായ സഹകരണ ബാങ്കില് കുഞ്ഞാലിക്കുട്ടിയുടെ മകന് ഏഴുകോടിയുടെ നിക്ഷേപമുണ്ട്. പാണക്കാട്ട് തങ്ങള്ക്ക് ഇഡി അയച്ച നോട്ടീസും തങ്ങളുടെ മകന് കുഞ്ഞാലിക്കുട്ടിയുമായി നടത്തിയ ശബ്ദരേഖയും ജലീലിന്റെ കൈയ്യിലുണ്ട്. ലീഗിലെ ഏത് വിഭാഗം ആദ്യം ഇടതുമുന്നണിയില് പോകുമെന്നേ ഇനി അറിയാനുള്ളൂവെന്നും മുസ്ലിംലീഗിന് ഇനി വലിയ ഭാവിയില്ലെന്നും അദ്ദേഹം കൂട്ടിച്ചേര്ത്തു.